Meglepetés skinnel zárjuk az eventet.

Úgy tűnik a PUBG Corp.-nál lassan hagyománnyá válik, hogy egy-egy nagyobb mérföldkő után in-game pólóval lepi meg a játékosait. Amikor a játék (papíron) elhagyta az early-access státuszt, minden egyes felhasználó megkapta a “Pioneer Shirt” fantázianevű pólót, így megünnepelve az 1.0-ás kiadást.

Sanhok Survivor Tee

A tájékozottabb, vagy éppen csak nagyon kíváncsi játékosok találkozhattak már a póló nevével a különböző adatbányász oldalakon. Az előző heti, 18. frissítés fájljai között már kiszúrhattuk a nevét és magát a textúrát is.

Egy ügyesebb felhasználónak viszont sikerült átvernie valahogy a játék menüjét, így már biztosan tudjuk, hogy ezt a pólót azok vehetik majd birtokba, akik megvették a Sanhok Pass-t. Elméletileg szint kikötés nincs, így akkor is megkapod, ha nem lettél 30-as az event végére.

Várhatóan 6-7 nap múlva kezdi majd kiosztani a cég ezt a jutalmat, így ne ijedj meg, ha még nem kaptad meg.